ועדת החוקה, חוק ומשפט, כנסת 20, פרוטוקול מספר 489, 2017-11-20 13:00

אורי מקלב: אני מתכבד לפתוח את ישיבת ועדת החוקה, חוק ומשפט.

אורי מקלב: היום ב' בכסלו התשע"ח, 20.11.2017.

אורי מקלב: לפנינו תקנות שמאי המקרקעין (אגרות)(תיקון).

אורי מקלב: אני התבקשתי מיושב ראש הוועדה הקבוע למלא את מקומו ואני עושה זאת בשמחה במיוחד לאור חשיבות הנושא.

אורי מקלב: אני אתן למישהו מכם להציג את זה.

אורי מקלב: מי מציג?

<אסף נועם: אני ממשרד המשפטים ואני אציג את התיקון.

<אסף נועם: התיקון הזה הוא חלק מתיקון רוחבי שעורך משרד המשפטים בכל היחידות המקצועיות שהוא מהווה הרגולטור שלהם, לגבי אגרות מופחתות לחיילי מילואים פעילים.

<אסף נועם: ההחלטה הזאת באה בעקבות שתי החלטות ממשלה - -

אורי מקלב: למה זה ביחד?

אורי מקלב: למה אתם מביאים את זה בנפרד, כל דבר בנפרד?

<אסף נועם: כל תיקון הוא באכסניה אחרת.

<אסף נועם: השמאים, זו בעצם האכסניה.

<אסף נועם: התיקון הזה נוגע גם לרואי חשבון, חוקרים פרטיים, מתווכים במקרקעין, נוטריונים, אבל אלה בוועדות הכספים והכלכלה.

אורי מקלב: הבנתי.

אורי מקלב: הבעיה היא רק המקום, האכסניה.

<אסף נועם: כן.

<אסף נועם: אז אני אגיד מילה אחת על התיקון הרוחבי: בעצם משרד המשפטים החליט מתקציבו לעשות כאן הפחתה של 50% בכל האגרות של המקצועות שמניתי.

<אסף נועם: גם בתהליך ההסמכה, אגרות בחינה, אגרות התמחות, גם בקבלת הרישיון וגם ב - - - והאגרות השנתיות.

<אסף נועם: העלות של כל התיקון כולו הוא כ-1,600,000 שקלים בשנה.

<אסף נועם: לגבי שמאי המקרקעין, ההיקפים מטבע הדברים נמוכים יותר.

<אסף נועם: מדובר על קצת למעלה מ-300 שמאי מקרקעין ומי שעוברים את תהליך ההסמכה להיות שמאי מקרקעין שייהנו מההפחתה הזאת מתוך ציבור של כ-1,800 שמאי מקרקעין - -

אורי מקלב: יש לכם סנכרון עם הצבא?

אורי מקלב: איך אתם יודעים?

<אסף נועם: כן.

<אסף נועם: מדובר בממשק שמועבר על ידי משרד הביטחון, כפי שמתקיים גם עם משרד התחבורה לגבי רישוי רכב, גם עם משרד הפנים לגבי דרכונים וכלי ירי.

אורי מקלב: דווקא פעילים?

אורי מקלב: דווקא שמאים פעילים או שזה יכול להיות גם שמאי לא פעיל.

אורי מקלב: נניח שהוא גם עורך דין וגם שמאי - -

<אסף נועם: מי שמחזיק ברישיון של שמאי מקרקעין - -

אורי מקלב: הצבא לא יודע את הנתון אם הוא שמאי פעיל או לא.

אורי מקלב: צבא יודע שהוא שמאי בתואר שלו, בהשכלה שלו.

אורי מקלב: מעבר לזה, הצבא יודע אבל זה לא מה שהוא מדווח למשרד המשפטים.

אורי מקלב: נניח שהוא גם עורך דין והוא גם שמאי.

<קריאה: אפשר הערה טכנית?

אורי מקלב: אפשר אבל ליד השולחן.

<דרור יוסף: אני העוזר של המנכ"לית של משרד המשפטים.

<דרור יוסף: מבחינה טכנית, רק כדי לחדד, אנחנו מקבלים את מספרי הזהות של משרתי המילואים ואת ההצלבה אנחנו עושים אצלנו.

<דרור יוסף: אנחנו בודקים אם הוא שמאי פעיל, אנחנו הרגולטור.

אורי מקלב: "שמאי פעיל" אצלך זה נקרא שמאי שיש לו תעודה, שהוא שמאי שמשלם את האגרה כל שנה אבל אני שאלתי לגבי שמאי פעיל, אם הצבא רוצה לתת למישהו שהוא שמאי, והוא עושה ימי מילואים כך וכך ימים בשלוש שנים – כמה זה?

אורי מקלב: 55 יום?

<איל יוסיפסקו: זה בוצע בתקופה של שלוש שנים במצטבר, לפחות 20 ימי מילואים.

<איל יוסיפסקו: יש על זה עוד משהו בהחלטה 1447 של הממשלה, שגם חייל שהשתחרר משירות סדיר, זה תקף לגבי שנתיים לביצוע 14 יום במצטבר אבל אני מעריך שלא זה המקרה כי שמאי, מן הסתם, זה לא מישהו שהשתחרר מסדיר אך אתמול.

אורי מקלב: אנחנו שאלנו שאלה אחרת, העוזר של המנכ"לית: הרי למה זה ניתן ההטבה הזאת, מכיוון שבכל אופן יש לו ימי מילואים והוא עסוק, וחוץ מהבחינות והאגרות זה פוגע בו גם בפרנסה ובסופו של דבר, אנחנו מפצים אותו באגרה.

אורי מקלב: זה לא בהלימה אבל אנחנו נותנים הטבה מסוימת אבל אנחנו לא יודעים אם הוא שמאי פעיל, יכול להיות שהוא במקצוע לא שמאי.

<דרור יוסף: כל מי שמשלם אגרה נהנה.

<דרור יוסף: ..

אורי מקלב: הוא יכול להיות - - - אפילו שהוא לא עוסק בתיווך.

אורי מקלב: הוא פעם עסק, הוא עדין משלם את האגרה אבל אתה אומר:

אורי מקלב: אני נותן לו – מה גובה האגרה של שמאי מקרקעין?

<אסף נועם: אז ככה: באמת כדי לסבר את האוזן, האגרה השנתית, למי שמשלם בזמן היא 1023 שקלים, ולמי שיש לו ותק מסוים עד שלוש שנים, זו אגרה יותר מופחתת של 819 שקלים.

<אסף נועם: זו האגרה השנתית.

<אסף נועם: האגרה לקבלת רישיון היא 669 שקלים - -

אורי מקלב: מה אתם עושים לשמאים שאתם לוקחים מהם כזאת אגרה?

אורי מקלב: עזוב רגע את ההנחה.

אורי מקלב: על מה אתם לוקחים?

אורי מקלב: חוץ מהתעודה, הוא לא רואה אתכם, הוא לא שומע מכם.

אורי מקלב: אתם מנהלים רישום, איזה גוף מקצועי אתם שלוקחים את האגרה - -

<אסף נועם: בא נגיד שמלבד הרישוי יש כאן מנגנון של דין משמעתי שחל על שמאים, שצבר תאוצה בשנים האחרונות.

אורי מקלב: תיקחו ממי שהגיע לבית הדין כמו שאתם לוקחים מכל מתווך ומכל שמאי המקרקעין, הוא בכלל לא מתעסק עם זה.

אורי מקלב: הוא שמאי מקרקעין, והרבה כאלה יש, ולא כל השמאים שגם משלמים את האגרה, הם עוסקים בזה בפועל.

אורי מקלב: אנחנו לוקחים עם אגרות, זה לא קשור.

אורי מקלב: זה לא סתם הטבה.

אורי מקלב: האמת, היו צריכים להוריד את האגרה של 1,000 שקל.

אורי מקלב: באים אלי אנשי מקצוע ואומרים: למה לוקחים מאתנו – באים אלינו בנושא באופן כללי.

אורי מקלב: מה אנחנו מקבלים מהממשלה שלוקחים מאתנו?

אורי מקלב: ומי שלא עוסק, הוא רוצה לשמר את הרישיון שלו.

אורי מקלב: הוא אומר: התקבל איזה משהו מקצועי?

אורי מקלב: עדכון בחוקים?

אורי מקלב: שום דבר.

אורי מקלב: הוא אומר: אני פעם בשנה נתקל, נדרש לשלם את האגרה.

אורי מקלב: מעבר לזה, שום דבר לא.

אורי מקלב: לא עדכונים, לא פעילות שיש בעקבות הדברים האלה, לא איזו הגנה מקצועית או משהו משפטי.

אורי מקלב: שום דבר.

אורי מקלב: אגרה של 1,200 שקל.

<אסף נועם: צריך לציין כמובן שיש את עלויות ההכשרה של השמאים, מכתיבת הבחינות והפיקוח על ההתמחות אבל גם השמאים, חוץ מדין משמעתי - -

אורי מקלב: את זה הם שילמו כבר כשהם למדו.

<איגי פז: אני מייעוץ וחקיקה במשרד המשפטים.

<איגי פז: אני רוצה להדגיש שהנושא הזה של אגרות לבעלי מקצועות, זה לא איזה משהו ייחודי לשמאי מקרקעין.

<איגי פז: זאת אומרת, זה משהו שהוא קיים בכל המקצועות, לא חידשנו פה משהו בשמאי מקרקעין.

<איגי פז: אפשר לשאול כמובן את השאלה למה ומה אני מקבל, ולא בהכרח צריך להדגיש שבאגרות לא בהכרח חייבת להיות קורלציה מלאה בין מה שמקבל שמאי מקרקעין כשהוא עוסק בפעילות שלו לבין גובה האגרה שהוא משלם.

<איגי פז: כלומר, יכול להיות שיש שמאים שהם קצת יותר - - - אבל בסוף, מה שאתה מקבל זה מקצוע שהוא מוסדר.

<איגי פז: זאת אומרת, שעכשיו יש גוף שנקרא מועצת שמאי המקרקעין.

<איגי פז: הגוף הזה אמון על הייחוד של המקצוע - -

אורי מקלב: כמה דרגות יש במיסוי?

אורי מקלב: יש מיסים, יש אגרות - -

אלעזר שטרן: יש מס, אגרה ומחיר.

אלעזר שטרן: מס – אין שום קשר, מחיר זה ממש דבר שצריך להיות כשירות ואגרה, צריך שתהיה איזו שהיא - - - אבל זה לא חייב להיות אחד לאחד.

אורי מקלב: כן, אבל בוועדת חוקה לא פעם היו דיונים פה, אפילו בנושא מחירי דרכונים, שלקחו מחירים.

אורי מקלב: באו ושאלו ובהתלוננו: למה אתם לוקחים מחיר כזה גבוה?

אורי מקלב: צריך להיות משהו, איזה הלימה אבל צריך להיות איזה משהו.

אורי מקלב: איפה המשהו הזה?

אורי מקלב: 1,000 שקל אתה לוקח ממני?

אורי מקלב: אתה יודע מה, יש הוצאות של 200,300 שקל.

אורי מקלב: הם לא מבינים על מה.

אורי מקלב: תמיד יש משהו שיש איזה רישום, אז גם הרישום אבל בכלל שום קשר ואין שום הוצאה או נתינה שאתה מקבל את זה בעקבות האגרה.

אורי מקלב: אם מישהו מגיש בג"ץ על האגרות האלה, אני לא יודע אם לא יהיה לנו קשה להתמודד עם זה, ואני לא רוצה דווקא בנושא של השמאים ולא דווקא בנושא של הנחה.

אורי מקלב: אני מסביר כמה שהנחה היא חשובה לאור זאת שאנשים גם בהרגשה מרגישים, ואני אומר לך מתוך פניות הציבור שיש לי, שהם משלמים אגרה סתם.

אורי מקלב: הם לא יכולים לעמוד מול רגולציות, הם לא מרגישים שום תמורה לאגרה, אין סיבה שהם משלמים אגרה, ואני מאוד מחזק את זה - - - שלכל הפחות הם יקבלו, שההתמרמרות תהיה פחותה אצלם.

<אסף נועם: צריך לציין שדווקא היחידה הזאת, להבדיל מיחידות אחרות, היא יחידה גירעונית.

<אסף נועם: זאת אומרת, כאן העלויות של היחידה, אפילו בהיבט של הרישוי, הן גבוהות מההכנסות שלה.

אורי מקלב: של השמאים?

אורי מקלב: יכול להיות, אתה צודק.

אורי מקלב: אני דיברתי אפילו על הנושא הראשון, מתווכים לדוגמה, שזה הרבה יותר קל.

אורי מקלב: גם המקצוע זה לא איזה מקצוע שהוא אקדמאי.

אורי מקלב: הוא כולה מתווך ועבר איזה קורס או כמה כללים שלמדו בתוך חוקים.

אורי מקלב: שמאים היא לא הדוגמה הקלאסית.

אורי מקלב: יש משהו של איזה תפקיד, מהות, הכשרה.

אורי מקלב: מתווך.

אורי מקלב: תראה מה צריך ללמוד מתווך, איך הוא מקבל תעודת מתווך.

אורי מקלב: שלא תחשוב שהוא צריך להיות בוגר אוניברסיטה וגם לא תיכון ערב בעניין הזה.

אורי מקלב: בסך הכל מכניסים אותם לאיזו מסגרת של חקיקה מה מותר ומה אסור, מה הוא צריך להחתים, מה הוא לא צריך להחתים ואתה לוקח ממנו סכומים...

אורי מקלב: ורבים מהם בכלל לא מתעסקים בתיווך הזה מכיוון שזה לא המקצוע הכי מבוקש.

אורי מקלב: צבא ההגנה לישראל, מה יש לך לומר?

<איל יוסיפסקו: כמובן יש פה חבילה שמשרד המשפטים שמה על הפרק כדי להיטיב עם אנשי המילואים אז אנחנו כמובן בעד.

אורי מקלב: כולם ביחד, כמה מצטברים?

אורי מקלב: כל המתווכים, השמאים והחוקרים הפרטיים?

<איל יוסיפסקו: 1.6 מיליון.

אורי מקלב: את זה שמענו.

אורי מקלב: כמה אנשים?

<איל יוסיפסקו: זה 3,475 אנשים בסך הכל.

אלעזר שטרן: לכל המקצועות?

<איל יוסיפסקו: נכון.

אלעזר שטרן: וכמה מתוכם שמאים?

<איל יוסיפסקו: 313 שמאי מקרקעין.

אורי מקלב: זה באמת אומר שהממוצע הוא הנחה של 300 שקל או קצת פחות.

אלעזר שטרן: - - -

אורי מקלב: סך הכל זה 3,000 - -

<איל יוסיפסקו: 3,400 אדוני.

אורי מקלב: תחלק 1,600,000 ל-3,400 ותקבל מה הממוצע של הנחה שכל אחד מקבל.

אורי מקלב: בסדר.

אורי מקלב: מישהו עוד רוצה להוסיף?

<דורון אפיק: אני סגן אלוף במילואים מהעמותה למען חיילי מילואים.

<דורון אפיק: אנחנו מברכים על המגמה הברוכה הזאת שבאמת עשו פה עבודה מדהימה, גם צה"ל וגם משרד המשפטים, בשביל לתת את מה שצריך לחיילי המילואים ואנחנו מברכים על זה.

אורי מקלב: יכול להיות שיש כאלה שלא יודעים.

אורי מקלב: מכיוון שאנחנו אומרים כאן שכל מי שהוא שמאי או כל מי שיכול לקבל, יכול להיות שיש כאלה שהצבא לא יודע שהם משלמים.

אורי מקלב: יכול להיות שהוא עורך דין, הוא לא הוסיף גם שהוא שמאי.

אורי מקלב: זה לא חייב שהצבא יודע את כל הפרטים האלה.

אורי מקלב: הרי לא חייב להיות שהצבא יודע על מישהו שהוא מתווך.

אורי מקלב: יכול להיות שהוא רשום עורך דין ויש לו גם תעודת מתווך.

<דורון אפיק: אני חושב שזה הולך לפי מספר זהות.

אורי מקלב: זה לפי מספר זהות?

<דרור יוסף: כן.

<דרור יוסף: הם מעבירים לנו את מספרי הזהות, זו הצלבה יעילה.

אורי מקלב: ואתם בודקים אם מספרי הזהות האלה נמצאים אצלכם גם?

אורי מקלב: ואתם מיידעים והוא מקבל את זה באגרה ישירות, 50% הפחתה?

<אסף נועם: כן.

<אסף נועם: הוא אמור לקבל את זה בשבור.

<דרור יוסף: עושים גם התאמות כדי שמשרתי המילואים יוכלו ליהנות מההטבה הזאת בצורה מיטבית, עם כמה שפחות בירוקרטיה כדי לקבל את ההטבה.

אורי מקלב: כמה אמרת שזה ימי מילואים?

אורי מקלב: זה 20 יום בשלוש שנים?

<אסף נועם: נכון.

<דורון אפיק: אני יכול להגיד לך שיש את זה היום גם על רישיונות רכב, וכשאתה בא לשלם את רישיון הרכב, עשו פה באמת עבודה נפלאה, שההנחה מופיעה אוטומטית, אפילו אם אתה לא יודע אתה מקבל את זה.

אורי מקלב: ממוצע של כמה יוצא סל כזה?

אורי מקלב: גם הרישיון, גם מתווך או נוטריון או רואה חשבון או חוקר פרטי או שמאי מקרקעין?

אורי מקלב: זאת אומרת, יש לכם בממוצע כמה ההטבות האלה נותנות?

<איל יוסיפסקו: אני לא זוכר את הנתון במדויק כדי להגיד אותו פה.

<איל יוסיפסקו: אני אלמד אותו ואעביר לוועדה.

אורי מקלב: טוב, יש עוד משהו נוסף למישהו להוסיף?

<קריאה: אנחנו מברכים.

<קריאה: בכל מקרה, זה נשמע טוב כל הדבר הזה.

אורי מקלב: אתה רואה?

אורי מקלב: בכל מקרה זאת ברכה.

אורי מקלב: .. היועץ המשפטי יקריא את הנוסח.

אלעזר שטרן: "תקנות שמאי מקרקעין (אגרות)(תיקון), התשע"ז-2017 בתוקף סמכותי לפי סעיפים 8 ו-43(א)(5) ו-(6) לחוק שמאי מקרקעין, התשס"א-2001, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת החוקה, חוק ומשפט של הכנסת, אני מתקינה תקנות אלה: הוספת תקנה 1א 1.

אלעזר שטרן: בתקנות שמאי מקרקעין (אגרות), התשע"ב-2012, אחרי תקנה 1 יבוא: "1א.

אלעזר שטרן: אגרות לחייל מילואים פעיל חייל מילואים פעיל ישלם מחצית מסכומי האגרות הקבועות בתקנה 1; סכום של 50 אגורות יעוגל כלי מטה; בתקנה זו, "חייל מילואים פעיל" – חייל מילואים כהגדרתו בחוק שירות המילואים, התשס"ח-2008, המחזיק בתעודת משרת מילואים פעיל תקפה שניתנה לו בידי צבא הגנה לישראל ושפרטיו הועברו למשרד המשפטים באופן ממוחשב על ידי משרד הביטחון.

אלעזר שטרן: תחילה 2.

אלעזר שטרן: תחילתן של תקנות אלה ביום י"ד בטבת התשע"ח (1 בינואר 2018)"

אורי מקלב: אני רק אסיים - דיברתי על הברכה אז אני אגיד משהו קצר מכיוון שהזמן מאפשר לנו עוד דקה.

אורי מקלב: זה משהו שקשור לפרשת השבוע ככה בקצרה ממש: אנחנו מדברים על הצרעה, לא מדבשך ולא מעוקצך.

אורי מקלב: גם מהדבורה.

אורי מקלב: אפשר להבין למה לא מעוקצך אבל לא מדבשך?

אורי מקלב: למה לא מהדבש?

אורי מקלב: אפשר להבין שאנחנו לא רוצים את העקיצה שלך אבל את הדבש אנחנו כן רוצים.

אורי מקלב: למה "לא מדבשך" אנחנו לא רוצים?

אורי מקלב: יש כאלה שגם בתוך הדבש מכניסים את העוקץ.

אורי מקלב: זאת אומרת, זה נראה שזה דבש אבל הם בעצם מכניסים את העוקץ לתוך הדבש ולאלה אנחנו אומרים "לא מדבשך".

אורי מקלב: זה נאמר גם על אברהם שבירך את רבקה, את תהיי לאלפי רבבה, ומהסיבה הזאת שהוא בירך אותה, והוא ידע שהוא מברך אותה בשביל זה, זו הסיבה שהיא היתה עקרה הרבה שנים בגלל שלא יגידו שברכתו של אותו רשע היא - - - היו צריכים לחכות, לעשות פסק זמן, שלא יבואו ויגידו שהוא גרם לכך.

אורי מקלב: הברכה שלו היא זו שגרמה למעשה לעצירה של העניין.

אורי מקלב: אנחנו מקבלים את הברכה.

אורי מקלב: מי בעד?

אורי מקלב: בעד – הרוב

אורי מקלב: נמנעים – אין

אורי מקלב: התקבל פה אחד.

אורי מקלב: תודה.

אורי מקלב: כל טוב ויום טוב.

אורי מקלב: הישיבה נעולה.